CONSELLERIA D’EMERGÈNCIES I INTERIOR

S. A. EMERGÈNCIES I INTERIOR
DIRECCIÓ GENERAL D’INTERIOR

Passeig de l’Albereda, 16 – 46010, València
www.gva.es

[image: Logotipo

Descripción generada automáticamente con confianza baja]


RESOLUCIÓ DEL CONSELLER D’EMERGÈNCIES I INTERIOR PER LA QUAL ES REGULA I CONCEDIX UNA SUBVENCIÓ DIRECTA A LA FEDERACIÓ DE PENYES DE BOUS AL CARRER DE LA COMUNITAT VALENCIANA

Els pressupostos de la Generalitat, en el marc del seu programa G0128.02.01.221.A00, han disposat un total de 120.000 euros, dins de la línia S1828, per a la “divulgació, promoció i seguretat sobre festejos taurins tradicionals”.

El mode de concessió és la concessió directa, d’acord amb el que preveu l’article 168 de la Llei 1/2015, d’hisenda, del sector públic instrumental i de subvencions.

D’acord amb el que es disposa en la relació de beneficiaris de la citada línia nominativa de l’annex de la Llei de pressupostos, l’import de la subvenció assignat a la Federació de Penyes de Bous al Carrer de la Comunitat Valenciana, amb CIF V97300925, és de 60.000 euros. 

L’import de la subvenció haurà de destinar-se a activitats directament vinculades amb l’objecte de la línia pressupostària S1828, que hauran de ser justificades mitjançant factures o documents acreditatius del gasto efectuat.

D’altra banda, l’article 168 de la Llei 1/2015, d’hisenda, del sector públic instrumental i de subvencions, determina que “podran concedir-se de manera directa les subvencions següents:

a) Les previstes nominativament en la Llei de pressupostos de la Generalitat, és a dir, aquelles en els annexos de les quals figuren l’objecte, la dotació pressupostària i el destinatari inequívocament”. […]

“La concessió de les subvencions de caràcter nominatiu es formalitzarà mitjançant una resolució de la persona titular del departament responsable de la gestió de l’ajuda, o mitjançant un conveni”.

Així mateix, s’ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. 

Les subvencions que es concedixen en la present resolució no necessiten la notificació mencionada abans, ja que no tenen els requisits de l’article 107 del Tractat de funcionament de la Unió Europea; en concret, per no suposar un avantatge econòmic, ja que l’entitat a la qual va dirigida la subvenció no exercix una activitat econòmica que puga oferir béns o servicis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.

En un altre orde de coses, l’article 3 de la Llei 18/2013, de 12 de novembre, per a la regulació de la tauromàquia com a patrimoni cultural, amb el títol “deure de protecció”, assenyala que “en la seua condició de patrimoni cultural, els poders públics garantiran la conservació de la tauromàquia i promouran el seu enriquiment, d’acord amb el que preveu l’article 46 de la Constitució”.
Igualment, l’article 83 del reglament regulador dels festejos taurins tradicionals en la Comunitat Valenciana (bous al carrer), aprovat pel Decret 31/2015, de 6 de març, del Consell, dedicat a les “subvencions”, referix que “la Generalitat podrà, mitjançant la creació d’una línia pressupostària específica, atorgar subvencions i ajudes als organitzadors i promotors de festejos de bous al carrer. Estes ajudes implicaran la justificació de la destinació de les quantitats econòmiques rebudes mitjançant factures o certificats acreditatius del gasto efectuat”.

Per tot això, en virtut del que disposa l’article 168 de la Llei 1/2015, d’hisenda, del sector públic instrumental i de subvencions, en relació amb l’article 4 del Decret 42/2025, d’11 de març, del Consell, d’aprovació del Reglament orgànic i funcional de la Conselleria d’Emergències i Interior,


RESOLC

Primer. Objecte 
1. La present resolució té per objecte la regulació de la concessió directa de la subvenció a atorgar a la Federació de Penyes de Bous al Carrer de la Comunitat Valenciana, amb CIF V97300925, d’acord amb el que es preveu en la línia G0128.02.01.221.A00 dels pressupostos de la Generalitat per a 2025. 

2. Esta línia, denominada “divulgació, promoció i seguretat sobre festejos taurins tradicionals”, té com a finalitat el “suport al món del bou. Realització de labor de promoció i difusió”.

Segon. Quantia 
L’import de la subvenció ascendix a 60.000 euros, d’acord amb el que s’indica en l’annex dels pressupostos de la Generalitat. 

Tercer. Gastos subvencionables
1. D’acord amb el que s’indica en l’article 31 de la Llei 38/2023, de 17 de novembre, general de subvencions, es consideren gastos subvencionables aquells que de manera indubtable responen a la naturalesa de l’activitat subvencionada i es realitzen en el termini establit en la present resolució. 

2. Són gastos subvencionables els següents: 

- Lloguer de local i adquisició de mobiliari.
- Ajudes a penyes de localitats afectades per la DANA.
- Realització de cursos de primers auxilis.
- Lloguer de vehicles, gastos de viatge.
- Col·laboració en revistes i programes en mitjans de comunicació.
- Realització de festejos de bous al carrer.
- Adquisició de braçalets per a col·laboradors voluntaris. 
- Celebració de jornades i trobades taurines.
- Realització de xarrades comarcals.
- Edició de publicitat i d’elements promocionals.


Quart. Procediment 
1. L’entitat beneficiària haurà de manifestar la seua acceptació a la subvenció en el termini de 15 dies hàbils des de la notificació telemàtica de la present resolució. 
Per a l’acceptació, serà suficient un escrit del representant de l’entitat en el qual s’expose el sentit afirmatiu respecte a l’acceptació. 
En cas de no procedir en este sentit, quedarà sense efecte la concessió d’esta. 

2. L’entitat beneficiària haurà de comunicar el compte bancari en el qual se li efectuarà l’abonament de la quantitat objecte de la subvenció. 
En el cas que el compte bancari no estiga donat d’alta en la Generalitat o calga modificar les seues dades, caldrà ajustar-se al que preveu l’Orde 2/2022, de 25 d’abril, de la Conselleria d’Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l’Administració de la Generalitat.

3. En el supòsit de l’existència d’errors en la comunicació o falta de claredat en la manifestació d’acceptació, s’obrirà un termini d’esmena de deu dies hàbils a l’efecte d’esmenar els defectes advertits. En el cas de no atendre el requeriment, es considerarà que ha desistit, amb arxivament de les actuacions mitjançant resolució motivada. 

Quint. Obligacions de l’entitat beneficiària 
L’entitat beneficiària estarà obligada a: 

· Comunicar a la Direcció General d’Interior altres subvencions, ajudes, ingressos o recursos procedents d’altres administracions, ens públics o privats, concedits per a la mateixa finalitat que la prevista en la present resolució. Esta comunicació s’efectuarà tan prompte això siga conegut per esta entitat i, en tot cas, amb anterioritat a la justificació dels fons percebuts. 
· Sotmetre’s a la normativa sobre supervisió, seguiment i control de subvencions, així com facilitar tota la informació que requerisca l’òrgan gestor de la subvenció. 
· Adoptar mesures de difusió d’acord amb l’article 18.4 de la Llei 38/2003, de 17 de novembre, general de subvencions. Estes mesures consistiran en la inclusió de la imatge institucional de l’entitat concedent i llegendes relatives al finançament públic en cartells, plaques, fullets, mitjans audiovisuals i electrònics i altres mitjans que s’utilitzen al respecte.
· Quedar subjecta al que s’indica en l’article 14 i concordants de la Llei 38/2003, de 17 de novembre, general de subvencions.
· Quedar subjecta, quan siga procedent, a les obligacions en matèria de publicitat activa contingudes en la Llei 19/2013, de 9 de desembre, de transparència, accés a la informació pública i bon govern, i normes equivalents sobre la matèria. 
· Contractar persones alienes a l’òrgan de govern de la Federació a l’efecte de realitzar les xarrades, ponències i altres activitats previstes. En cas que s’exercisquen per personal d’aquell, estos gastos no seran subvencionables. 

Sext. Justificació del gasto 
1. L’entitat beneficiària haurà d’efectuar l’objecte que justifica l’atorgament de la subvenció dins de l’any en curs. 

2. Serà necessària l’aportació d’una memòria econòmica justificativa del cost de les activitats realitzades. L’aportació s’efectuarà sempre per mitjans telemàtics i la justificació del gasto es comunicarà a la Direcció General d’Interior amb data límit el 15 de desembre de 2025. Esta memòria contindrà: 

2.1. Relació classificada i numerada dels gastos derivats de les activitats efectuades en què consten la persona o l’entitat creditora, el concepte del gasto, l’import, la data d’emissió i de pagament, així com el percentatge d’imputació de cada factura a la subvenció concedida, i l’import imputat. 

2.2. Les factures o els documents justificatius de pagament ordenats correlativament.
Les factures hauran de complir els requisits previstos en l’RD 1619/2012, de 30 de novembre, pel qual s’aprova el reglament pel qual es regulen les obligacions de facturació. Així mateix, hauran de ser emeses dins de l’exercici 2025 i correspondre amb el període de realització dels gastos vinculats a les activitats subvencionables. No es consideraran com a documents justificatius els albarans, les notes d’entrega ni les factures proforma. Sí que seran vàlides les factures electròniques. 

3. L’òrgan competent de la Conselleria encarregat de verificar els documents justificatius presentats és la Direcció General d’Interior. 

Sèptim. Abonament de la subvenció 
La subvenció haurà de ser abonada, per la Generalitat, dins de l’exercici 2025, sense que siga procedent la seua pròrroga a anys successius. 
El pagament s’efectuarà mitjançant transferència, amb aportació prèvia, per part de l’entitat beneficiària, de les factures o la documentació justificativa dels gastos efectuats d’acord amb el que s’indica en l’apartat anterior d’esta resolució. 
Es podran efectuar pagaments anticipats fins al 30 % de l’import global de la subvenció, d’acord amb el que preveu l’article 171 de la Llei 1/2015, de 6 de febrer, d’hisenda pública, del sector públic instrumental i de subvencions.

Octau. Compatibilitat de la subvenció
La subvenció prevista en esta resolució serà compatible amb qualssevol altres subvencions obtingudes per l’entitat beneficiària, amb independència que el seu objecte siga coincident o no amb la present. No obstant això, l’import de les subvencions destinades al mateix fi no podrà superar el cost de l’activitat subvencionada. 

Nové. Règim jurídic aplicable 
Esta subvenció es regirà pel que es preveu en esta resolució, així com pel que s’indica en la Llei 38/2003, de 17 de novembre, general de subvencions, pel seu reglament aprovat per l’RD 887/2006, de 21 de juliol, excepte en el que afecte els principis de publicitat i concurrència, i pel que es disposa en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions. Així mateix, li serà aplicable les normes de dret administratiu que li resulten aplicables. 

Dècim. Efectes 
Esta resolució produirà efectes des de l’endemà de la seua notificació telemàtica a l’entitat beneficiària. 

Onzé. Recursos 
Contra esta resolució, que posa fi a la via administrativa, podrà interposar-se un recurs potestatiu de reposició davant de la persona titular de la Conselleria d’Emergències i Interior en el termini d’un mes des de l’endemà de la seua notificació, d’acord amb el que es preveu en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques. 

Igualment, es podrà interposar directament un recurs contenciós administratiu davant dels jutjats competents en el termini de dos mesos des de l’endemà de la notificació de la resolució, d’acord amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. 

Tot això, sense perjuí que les persones interessades puguen exercir qualsevol altra via que consideren oportuna.


València, data en dia de la firma
El conseller d’Emergències i Interior

